Tämä on **luettelo suomalaisen televisiosarjan *Salatut elämät* nykyisistä henkilöistä**.

Sarjasta poistuneet henkilöt on lueteltu artikkelissa Luettelo televisiosarjan Salatut elämät poistuneista henkilöistä.

|  |
| --- |
|  |

Kaikki henkilöt
---------------

### Pääosissa

| Hahmo | Näyttelijä | Mukana (jaksot) | Mukana (vuodet) |
| --- | --- | --- | --- |
| Aki Nikkinen | Sami Uotila | 1–535, 2695–3798, 3827– | 1999–2002, 2014– |
| Kalle Laitela | Pete Lattu | 1–330, 371–440, 490–498, 539–543, 2305– | 1999–2001, 2002, 2012– |
| Ismo Laitela | Esko Kovero | 2– | 1999– |
| Kari Taalasmaa | Tommi Taurula | 34–177, 410–999, 1131–1135, 1385–1750, 1766–1855, 2655–2688, 2796–3464, 3496– | 1999, 2001–2004, 2005, 2007–2010, 2014, 2015–2018, 2019– |
| Henri Halkola | 1752–1765 | 2009 |
| Lasse Sievinen | Timo Jurkka | 973–2375, 2425–2805, 3588– | 2004–2012, 2013–2015, 2019– |
| Aaro Vaalanne | Teemu Lehtilä | 991–1212, 1379–1420, 2310–2363, 2775–2803, 3122– | 2004–2006, 2007, 2009, 2012, 2015, 2017– |
| Salla Taalasmaa | Hanna Kinnunen | 1221–1850, 3587–3645, 3857– | 2006–2010, 2019, 2020– |
| Joonatan Sievinen | Markku Pulli | 1449–1902, 2179–2801, 4065– | 2007–2010, 2011–2015, 2021- |
| Sampo Kaukovaara | Sampsa Tuomala | 1562–1915, 3711– | 2008–2010, 2020– |
| Tiina Rajala | Anna Rimpelä | 2169, 2173, 2187-2188, 2214-2215, 2394-2395, 2436-2438, 3316-3319, 3369, 3500-3501, 3665-3666, 4175, 4179, 4190,4206, 4212-4218, 4250-4251, 4286-4287, 4293, 4309-4311, 4385- | 2011, 2012, 2013, 2018, 2019, 2022, 2023- |
| Marianna Kurki | Oona Kare | 2528–3164, 4500– | 2013–2017, 2023– |
| Jutta Korhonen | Maarit Poussa | 2573–2574, 2645–2702, 3083–3098, 3223–4250, 4279– | 2014, 2016, 2017– |
| Eva Tamminen | Tiia Elg | 2649–3587, 3639–3641, 3755–3918, 4183– | 2014–2019, 2020–2021, 2022– |
| Nella Tamminen | Sonja Kasurinen | 2655–3462 | 2014–2018 |
| Emma Nopanen | 3468– | 2018– |
| Linda Eerikäinen | Monika Lindeman | 2836–3320, 3535–4016, 4168– | 2015–2018, 2019–2021, 2022– |
| Viola Angervuo | Annalisa Tyrväinen | 2914–3067 | 2015–2016 |
| Vivi Wahlström | 3082– | 2016– |
| Gunnar Mustavaara | Antti Seppä | 2937–3273 | 2016–2017 |
| Raimo Grönberg | 3274– | 2017– |
| Dahlia Mustavaara | Inkeri Mertanen | 3034–3805, 4035–4074, 4147– | 2016–2020, 2021, 2022– |
| Noel Axelsson | Jarkko Miettinen | 3447– | 2018– |
| Miki Kajander | Konsta Hietanen | 3743– | 2020– |
| Susu Honkanen | Tuuli Mattila | 3767-4245, 4465- | 2020–2022, 2023– |
| Matias Kajander | Elmeri Ylä-Rautio | 3824– | 2020– |
| Laila Kajander | Sofia Lehtinen | 3824– | 2020– |
| Henrik Ekholm | Tuure Taskinen | 3918– | 2021– |
| Kristian Harju | Axel Milliam | 3931– | 2021– |
| Joanna Lumijoki | Johanna Anttila | 3984–? | 2021–2024 |
| Daniela Honkanen | Lenita Susi | 3986– | 2021– |
| Hanne "Hani" Laitela | Ronja Alatalo | 4339– | 2023– |

### Sivuosissa

| Hahmo | Näyttelijä | Mukana (jaksot) | Mukana (vuodet) |
| --- | --- | --- | --- |
| Nadja Tamminen | Sienna Nord | 3587, 3639–3641, 3755–3918, 4204– | 2019, 2020–2021, 2022– |
| Ilo Angervuo | Hugo Laakso | 4266– | 2022– |

Vaalanne, Eerikäinen, Angervuot, Lumijoki
-----------------------------------------

### Aaro Vaalanne

*Pääartikkeli: Aaro Vaalanne*
### Linda Eerikäinen

*Pääartikkeli: Linda Eerikäinen*
### Viola Angervuo

*Pääartikkeli: Viola Angervuo*
### Ilo Angervuo

**Ilo Angervuo** (es. Hugo Laakso, 2022–) on Mira ja Viola Angervuon poika. Mira synnytti Ilon poliisiautossa, jossa Miraa kuljetettiin sairaalasta takaisin vankilaan. Kalle Laitela auttoi synnytyksessä, jonka jälkeen heidät vietiin takaisin sairaalaan. Sairaalassa Viola pääsi katsomaan poikaansa. Heidän luonaan sairaalassa oli myös Violan äiti Linda Eerikäinen, Violan isoisä Aaro Vaalanne, Kalle ja Sampo Kaukovaara, joka ajoi Kallen synnyttävän Miran luo. Ilon isoisoisoäiti on Anni Vatanen, ja myöhemmin selvisi että Joanna Lumijoki on Ilon isoäiti. Ilolla kaksi isoisää ovat Pauli Axelsson ja Vesa Järvelä, myös Noel Axelsson on Ilon isosetä.

### Joanna Lumijoki

*Pääartikkeli: Joanna Lumijoki*

Kajanderit, Honkaset
--------------------

### Miki Kajander

*Pääartikkeli: Miki Kajander*
### Susu Honkanen

*Pääartikkeli: Susu Honkanen*
### Matias Kajander

**Matias Kajander** (es. Elmeri Ylä-Rautio, 2020–) on Miki Kajanderin ja Susu Honkasen teini-ikäinen poika. Hän oli tietoinen vanhempiensa aviokriisistä ja toivoi siskonsa Lailan kanssa, että he ottaisivat avioeron. Myöhemmin lasten toive toteutui ja heidän vanhempansa erosivat. Matias myös näpisti Lailan kanssa Delismosta, mutta he jäivät heti kiinni. Matias jäi auton alle kesäkuussa 2021. Myöhemmin Matiakselle selvisi, että Noel ajoi hänen ylitseen. Matias halusi pelotella Noelia ampumalla hänen ohi, mutta jäi kiinni Mikille, joka kuitenkin päästi Matiaksen pakoon. Noelille selvisi lopulta totuus siitä, että Matias oli ollut toisen ampumisen takana. Kun Laila oli karkuteillä niin Matias lainasi kotoaan ruokaa heille. Miki ihmetteli mihin ruokaa meni, mutta ei kauaa. Matias on Ihastunut Erika Ekholmiin, joka on heidän naapurinsa. Matiaksen ystäviä ovat esim. Erika, Olli ja jotenkin Vertti. 

### Laila Kajander

**Laila Kajander** (es. Sofia Lehtinen, 2020–) on Miki Kajanderin ja Susu Honkasen teini-ikäinen tytär. Hän oli tietoinen vanhempiensa aviokriisistä ja toivoi veljensä Matiaksen kanssa, että he ottaisivat avioeron. Myöhemmin lasten toive toteutui ja heidän vanhempansa erosivat. Laila myös näpisti Matiaksen kanssa Delismosta, mutta he jäivät heti kiinni. Laila karkasi Mikin luota ja päätyi Elinan vanhaan asuntoon poikaystävänsä Ollin kanssa. He jäivät kuitenkin kiinni tästä. Kun he olivat asuneet kämpässä niin he olivat tutustuneet uuteen naapuriinsa Erika Ekholmiin. Susu palasi pian tästä pihlajakadulle ja jäi asumaan Elinan entiseen asuntoon. Äidin ja lasten välit eivät ole kovin hyvät.

### Daniela Honkanen

**Daniela Honkanen** (es. Lenita Susi, 2021–) on Susu Honkasen siskon, Marika Honkasen tytär. Susu otti Danielan ja Marikan luokseen asumaan Pihlajakadulle, kun he muuttivat Kouvolasta päästäkseen kauas Marikan väkivaltaisesta ex-miesystävästä. Daniela paljasti vahingossa Ainon ja Tomin salasuhteen, josta Aino kantaa kaunaa. Aino tönäisi Danielaa portaissa, mutta Henrik ehti ottaa tämän kiinni. Daniela ihastui Henrikiin ja myöhemmin he alkoivat seurustella. Marika joutui kuitenkin entisen miesystävänsä pahoinpitelemäksi ja päätti lähteä tätä pakoon, jättäen Danielan ja Susun tämän miesystävän Noel Axelssonin luo asumaan. Myöhemmin Susu kuitenkin katosi ja Daniela jäi asumaan Noelin ja tämän pojan kanssa. Noel ihastui Danielaan ja sai Henrikin ja Danielan eroamaan. Pian Daniela ja Noel alkoivatkin seurustella. Suhde on ollut myrskyisä ja kumpikin on pettänyt toisiaan, Noel ex-vaimonsa Elinan ja Daniela Henrikin kanssa. Daniela ei tiedä Noelin huumaavan tätä, koska Noel halusi Danielan poistavan kierukan.

Laitelat
--------

### Ismo Laitela

*Pääartikkeli: Ismo Laitela*
### Kalle Laitela

*Pääartikkeli: Kalle Laitela*
### Hanne "Hani" Laitela

*Pääartikkeli: Hani Laitela*
**Hanne "Hani" Laitela** (es. Ronja Alatalo, 2023–) on Kalervo Laitelan tytär, ja täten Ismon siskopuoli. Hanne saapui sarjaan tammikuussa 2023 Kalervon perunkirjoitukseen. Hän työskentelee automekaanikkona ja ahtaajana. Hän asuu Kallen kanssa, koska Ismo suututti oikeastaan molemmat. Hanilla on ollut sutinaa Joonatan Sievisen kanssa, mutta kumpikaan ei uskaltanut lähestyä toista. Hani raivoistui lopulta Joonatanille, sillä ajatteli tämän haluavan pelkkää seksiä.

Nikkinen, Ekholmit
------------------

### Aki Nikkinen

*Pääartikkeli: Aki Nikkinen*
### Henrik Ekholm

**Henrik Ekholm** (es. Tuure Taskinen, 2021–) on Aki Nikkisen serkku. Hänen isänsä on Lars Ekholm, joka on Akin isän, Eerik Ekholmin veli. Henrik osui paikalle, kun Aki ja Aino keskustelivat seuraavasta vaiheesta, jolla Aki saisi Ingvarin mukaan valtaamaan Mustavaara-yhtiöt Mustavaaroilta. Ainon salanauhoitettua Sabrinan puhetta Henrik manipuloi tallennetta niin, että Sabrina kuulostaa vihaavansa Ingvaria.

Henrik kiinnostui myöhemmin Nella Tammisesta, johon hän törmäsi heti saavuttuaan Pihlajakadulle, kun Nella oli muuttamassa Hankoon. Nella muutti nopeasti takaisin Pihlajakadulle, koska ei viihtynyt Hangossa. He alkoivat seurustella, mutta suhde päättyi eroon. Henrikillä oli erimielisyyksiä Severin kanssa, mutta he sopivat välinsä ja ystävystyivät. Daniela Honkanen ihastui Henrikiin, muttei saa aluksi häneltä vastakaikua. Henrik ihastui Ainoon, vaikkei Aino ollut todellisuudessa kiinnostunut Henrikistä. Aino lupasi viettää yhden yön hänen kanssaan, jos Henrik auttaisi Ainoa kostamaan Danielalle, joka paljasti vahingossa Ainon ja Tomin suhteen. Myöhemmin Henrik ihastui oikeasti Danielaan ja he alkoivat seurustelemaan.

### Erika Ekholm

**Erika Ekholm** (es. Aida Fanfani, 2023–) on Henrik Ekholmin pikkusisko, joka saapui Pihlajakadulle tapaamaan veljeään. Pian hän jäi asumaan Henrikin ja Akin luokse. Hän tutustui naapureihinsa Lailaan ja Matiakseen sekä Olliin. Nopeasti selvisi Erikan olevan raskaana. Hän varasi ajan raskaudenkeskeytykseen uuden ystävänsä Lailan kanssa. Samalla tietokoneella oli myös Matias, joka luuli että aika on Lailalle. Matias soitti sisarusten isälle Mikille, ja samaan aikaan Erika ja Laila ovat sairaalassa tekemässä aborttia. Pian Erika ja muut nuoret tutustuivat Verttiin, joka on heidän koulukaverinsa.

Mustavaarat, Hänninen
---------------------

### Dahlia Mustavaara

*Pääartikkeli: Dahlia Mustavaara*
### Gunnar Mustavaara

*Pääartikkeli: Gunnar Mustavaara*
### Vuokko Hänninen

**Vuokko Hänninen** (es. Tuija Vuolle, 2024–) on Dahlia Mustavaaran äiti, joka asuu Mäntsälässä. Heillä on ollut pitkään huonot välit.

Taalasmaat
----------

### Kari Taalasmaa

*Pääartikkeli: Kari Taalasmaa*
### Tukku Taalasmaa

**Tukku Taalasmaa** (es. Roope Malkki, 2023–) on Salla Taalasmaan ja Kari Taalasmaan yhteinen poika. Alunperin hänen nimensä piti olla Jesse Julius Mattila tai Antti Karinpoika Taalasmaa, mutta Salla antoi papille vahingossa lapun, jossa luki lapselle annettavan nimi Tukku Taalasmaa.

### Salla Taalasmaa

*Pääartikkeli: Salla Taalasmaa*

Sieviset, Tammiset, Harju
-------------------------

### Joonatan Sievinen

*Pääartikkeli: Joonatan Sievinen*
### Lasse Sievinen

*Pääartikkeli: Lasse Sievinen*
### Eva Tamminen

*Pääartikkeli: Eva Tamminen*
### Nadja Tamminen

**Nadja Tamminen**, tunnettu myös nimellä **Rebekka**, (es. Aarto Falk 2019, Isabella 2019, Sienna Nord, 2020–2021, 2022–) on Eva Tammisen ja Aaro Vaalanteen tytär. Nadjalla on kaksi reilusti vanhempaa siskopuolta, Nella Tamminen, jonka hän tapasi ensimmäistä kertaa ollessaan noin vuoden ikäinen sekä Linda Eerikäinen, jolla on Nadjan kanssa sama isä. Isyystestistä paljastui, että Nadjan isä oli Aaro Vaalanne, mutta Eva valehteli Nadjan isän olevan Jiri Viitamäki, sillä ei halunnut Aaroa osaksi tyttärensä elämää.

Anni Vatanen piti Nadjaa ja hänen äitiään Evaa vankina mökillään. Anni uskoi poikansa, Aaro Vaalanteen olevan Nadjan isä, jonka takia Anni kutsui itseään Nadjan isoäidiksi vankeuden aikana. Nadja syntyi Annin mökillä, jonne harhainen Aaro oli vienyt viimeisillään raskaana olevan Evan. Uskonnolliset Anni ja Aaro päättivät kutsua tyttövauvaa Rebekaksi, joka oli Aaron mukaan hyvä raamatullinen nimi. Anni vaati myös Evan käyttävän tätä nimeä, vaikka Eva oli päättänyt antaa tyttärensä nimeksi Nadja. Aaro vieraili mökillä tapaamassa vastasyntynyttä tytärtään, mutta lopetti vierailut, kun ei muistanut Evan tai Nadjan olemassaoloa muistinmenetyksensä takia. Mökissä vankina ollut Eva yritti karata useasti. Varmistaakseen, ettei Eva karkaa Nadja mukanaan, sitoi Anni Evan tuoliin ja kertoi kasvattavansa Nadjan yksin. Pian tämän jälkeen Nella, Ressu, Viola ja muistinsa menettänyt Aaro pelastivat Evan ja Nadjan mökiltä, kun he olivat löytäneet Evan kirjoittaman salaviestin.

Kun Eva joutui tutkintavankeuteen, hän päätti karata vankilasta ja sen jälkeen paeta maasta Nadja mukanaan. Kesken paon Eva alkoi panikoida, jonka seurauksena hän ajoi autonsa jokeen. Nadja jäi autoon jumiin, mutta Miki Kajander sai pelastettua hänet. Nadja poistui sarjasta helmikuussa 2021 muuttaessaan äitinsä Evan ja siskonsa Nellan kanssa Hankoon. Nadja palasi sarjaan toukokuussa 2022.

### Nella Tamminen

*Pääartikkeli: Nella Tamminen*
### Kristian Harju

**Kristian Harju** (es. Axel Milliam, 2021–) on Tallinnan Moosessa työskennellyt baarimikko, johon Nella Tamminen ihastui käydessään Violan kanssa Tallinnassa. Myöhemmin he kävivät treffeillä Tallinnassa. Kristian ehdotti, että Nella tulisi käymään hänen asunnollaan, mutta hänen odotellessaan Nellaa, oli tämä palannut Helsinkiin. Kristian päätti hurmata Nellan, kun hän erosi Henrikistä. Pari alkoi seurustelemaan, ensin salassa Nellan perheen ja Kristianin työn vuoksi. Hän oli tuolloin biologian opettaja Pihlajakadun läheisessä lukiossa. Pian Lasse sai tietää heidän seurustelustaan, eikä pitänyt ajatuksesta, että hänen lapsenlapsensa seurustelee oman opettajan kanssa. Hän kuitenkin tajusi heidän olevan täysi-ikäisiä ja tarpeeksi kypsiä tekemään omat päätöksensä ja antoi suhteelle siunauksensa. Henrikin mustasukkaisuus ajoi siihen, että tämä halusi kostaa Nellalle. Henrik paljasti Aino Kaukovaaran avustuksella koulun rehtorille Kristianin läheiset välit Nellan kanssa. Kristian ei voinut tehdä muuta, kuin lopettaa työt lukiolla ja jatkaa päätoimisena tarjoilijana Moosessa.

Nella ja Kristian päättivät jatkaa suhdettaan Henrikin ja Ainon suunnitelmasta huolimatta. Kun Nellan ystävä Viola surmasi vahingossa Matti Virtasen, päätyivät Nella ja Kristian auttamaan ystäväänsä ruumiin kätkemisessä ja todisteiden hävittämisessä. Kristian teki tämän erittäin vastahakoisesti ja harkitsi poliisille soittamista monta kertaa. Muut saivat hänet kuitenkin luopumaan aikeistaan. Kristian kuitenkin kertoi, ettei Nella ole se sama nainen, johon hän ihastui. Kristian pani suhteen jäihin, mutta auttoi kuitenkin muutaman kerran Nellaa, kun Matin ruumis oli vaarassa löytyä. Myöhemmin Kristian tajusi tehneensä virheen Nellan suhteen ja pari palasi yhteen. Hän oli päättänyt unohtaa kaiken, mikä liittyy Matti Virtaseen sekä tämän kuolemaan ja olla yhdessä onnellinen Nellan kanssa. Nellan ollessa vankilassa Kristian petti Nellaa tämän äidin Evan kanssa. Nella pääsi myöhemmin koevapauteen, joka tuli Kristianille yllättäen. Kristian kertoi Nellalle pettäneensä häntä, kun tämä oli huomannut Kristianin olevan erilainen kuin ennen. Uutisen myötä Nella sai sydänkohtauksen, ja pari erosi. Myöhemmin Nella halusi kuitenkin puhua Kristianille, jonka jälkeen he palasivat yhteen. Kristian ei kuitenkaan pystynyt unohtamaan Evaa ja petti tyttöystäväänsä tämän kanssa useaan kertaan. Kristian ja Eva jäivät lopulta kiinni kevätkauden 2023 päätösjaksossa, minkä vuoksi Nella jätti Kristianin syyskauden alussa.

Kristian alkoi pian Nellasta erottuaan seurustelemaan julkisesti Evan kanssa ja muuttikin pian tämän luokse. Suhdetta on kuitenkin varjostanut Evan epäilyt siitä, miten Nella ja muut hänen tuttavansa suhtautuvat parin seurusteluun ja yhdessä asumiseen. Eva osoitti olevansa tosissaan Kristianin kanssa asentamalla kotioveensa laatan, jossa luki hänen sukunimensä.

Muut henkilöt
-------------

### Noel Axelsson

*Pääartikkeli: Noel Axelsson*
### Tiina Rajala

**Tiina Rajala** (es. Anna Rimpelä, 2011, 2012, 2013, 2018, 2019, 2020, 2022–) on poliisiaseman päällikkö, joka nähtiin sarjassa ensimmäisen kerran vuonna 2011. Hän tutki tapahtumaa, jossa Jenni Vainio vaihtoi Cindy Rintalan ja Isabella Holmin vauvat keskenään synnytyssairaalassa. Myöhemmin hän tutki tapahtumaa, kun Severi Sievinen väitti Ismo Laitelan pahoinpidelleen häntä. Tapaus osoittautui kuitenkin lavastetuksi ja Severin juoneksi. Hän pidätti kerran Kuulan perhettä vainonneen Heiskasen. Rajala palasi sarjaan helmikuussa 2018, kun hän sai tietää Linda Eerikäisen ottaneen vastaan lahjuksia. Rajala palasi jälleen sarjaan tammikuussa 2019 tutkiessaan Sami Kososen murhaa. Vuonna 2020 Rajala oli mukana Linda Eerikäisen ja Kari Taalasmaan kanssa peiteoperaatiossa, jonka tarkoituksena oli saada iso huumeliigan pyörittäjä kiinni. Vuonna 2022 Rajala palasi sarjaan soittaessaan alaiselleen Joanna Lumijoelle. Rajala kävi syksyllä 2023 treffeillä Linda Eerikäisen isän Aaro Vaalanteen kanssa ja he päätyivät sänkyyn.

### Sampo Kaukovaara

*Pääartikkeli: Sampo Kaukovaara*
### Jutta Korhonen

*Pääartikkeli: Jutta Korhonen*
### Marianna Kurki

*Pääartikkeli: Marianna Kurki*
### Olli Oksa

**Olli Oksa** (es. Sami Sowe, 2023–) on Lailan uusi poikaystävä. Miki teki haavan Ollin sormeen pihdeillä, koska JP Kokko pakotti. Laila ja Olli piileksivät Elinan vanhassa asunnossa, mutta jäivät kiinni.

### Vertti

**Vertti** (es. Akseli Sarvilinna, 2024–) on sarjan nuorten, eli muun muassa Erikan, Matiaksen ja Lailan koulukaveri. Vertti on luonteeltaan urheilullinen ja sosiaalinen.

### Eetu Haapavirta

**Eetu Haapavirta** (es. Otto Mäkelä, 2022–) oli Emilia Haapavirran mies, kunnes Emilia menehtyi auto-onnettomuudessa. Emilian sydän siirrettiin Nella Tammiselle. Eetu oli Nellalle vihainen, mutta sitten heidän välinsä lämpenivät, ja he alkoivat seurustella.

### Petri Simola

**Petri Simola** (es. Esko Eerikäinen, 2022–) on entinen potilas, jonka Kalle Laitela tapasi katkaisuhoidossa. Kalle oli Petrin kanssa sängyssä, joka johti myöhemmin heidän uudelleen tapaamiseen. He päätyivät menemään kihloihin. Kihlaus kuitenkin purkautui, koska Sampo Kaukovaara sabotoi Petrin retkahtamisen. He saivat sovittua, mutta kihlaus purkautui toistamiseen. He erosivat. Myöhemmin Kalle aikoi mennä naimisiin Sampon kanssa. Silloin Kalle törmää raitistuneeseen Petriin. Myöhemmin Kallelle selvisi, että Sampo huijasi Kallelta rahaa ja aiheutti Petrin retkahtamisen. Kalle kutsui Sampon ravintolaan, jotta Sampo voisi kertoa Petrille, mitä hän teki. Silloin katsojat näkevät Petrin paluun. Kalle ja Sampo päätyivät avioeroon. Sitten Kalle ja Petri päätyivät seurustelemaan. Kalle aikoi viedä Petrin ravintolaan, mutta Petrillä on hänelle yllätys. He kävelevät toiseen suuntaan, jossa sijaitsi sormuskauppa.

Lähteet
-------

1. ↑  Välske, Silja: Katso ennakkoon! Salkkarit-Ismo tapaa siskopuolensa – Hani Laitelan roolissa Ronja Alatalo *MTV Uutiset*.  25.1.2023. Viitattu 26.2.2024.
2. ↑  Valavaara, Sara: Ismo Laitelan suvun salaisuus paljastuu Salkkareissa: Tässä on mystinen Hanne Laitela! *Iltalehti*.  18.1.2023. Viitattu 26.2.2024.
3. ↑  Välske, Silja: Humalainen Salkkarit-hahmo saapuu selittelemään käytöstään *MTV Uutiset*.  6.3.2024. Viitattu 13.3.2024.
4. ↑  Salkkareihin uusi hahmo! Henrikin pikkusiskon Erikan saappaisiin hyppää 17-vuotias Aida Fanfani *mtvuutiset.fi*.  6.10.2023. Viitattu 11.10.2023.
5. ↑  Näyttelijä Tuija Vuolle, 81, sai uuden työn: Rooli suosikkisarjasta  10.4.2024. Iltalehti.fi. Viitattu 10.4.2024.
6. ↑  Tuija Vuolteen, 81, hahmo astelee Pihlajakadulle ristiriitaisissa tunnelmissa – tämän roolin näyttelijäkonkari haluaisi vielä tehdä  10.4.2024. MTV Uutiset. Viitattu 10.4.2024.
7. ↑  Tapahtuu jaksossa 2168: *Severi on luokaton koululainen* (26.10.2011)
8. ↑  Tänav, Alexia: Salkkareiden nuorisoporukka saa vahvistusta! 17-vuotias Akseli Sarvilinna päätyi rooliin sarjaa tähdittävän ystävänsä innoittamana *MTV Uutiset*.  2.2.2024. Viitattu 25.2.2024.

*Salatut elämät*

|  |  |
| --- | --- |
| Jaksot | Jaksot | Erikois- ja päätösjaksot |
| Henkilöt | Henkilöt | Poistuneet henkilöt |
| Paikat | Tapahtumapaikat | Yritykset, tuotemerkit ja puolueet | Ullanlinna |
| Spin-off-sarjat | *Romeo & Rafael Desperados* | *Lillukanvarsia* | *Tuuliranta* | *Young Man, Cash Man* | *Young Girl, Dream Girl* | *Satula* | *Bikineitä ja timantteja* | *Pihlajakadun tuhmat tädit* | *Kämppä tyhjänä* | *Pihlajasatu* | *Pahainpäivä* | *Soppatykkimiehet* | *MC Taalasbiili* | *Rantabaari* |
| Elokuvat | *Nightmare – painajainen merellä* | *Nightmare 2 – Painajainen jatkuu* |
| Oheismateriaalit | CD-kokoelma | Oheismateriaalit |